విశ్వ ఫెర్నాండో

ముత్తుతంత్రిగే విశ్వ తిలిన ఫెర్నాండో, శ్రీలంక క్రికెటర్. క్రికెట్ లోని   మూడు ఫార్మాట్‌లలో శ్రీలంక జాతీయ జట్టుకు ప్రాతినిధ్యం వహిస్తున్నాడు. మొరటువాలోని సెయింట్ సెబాస్టియన్ కళాశాలలో తన విద్యను అభ్యసించాడు. ఇతడు వర్ధమాన క్రికెటర్ నువానీడు ఫెర్నాండోకి అన్నయ్య.

 జననం 
ముత్తుతంత్రిగే విశ్వ తిలిన ఫెర్నాండో 1991, సెప్టెంబరు 18న శ్రీలంకలోని కొలంబోలో జన్మించాడు.

 దేశీయ కెరీర్ 
2015 ఆగస్టులో శ్రీలంక బోర్డ్ ప్రెసిడెంట్స్ XI వర్సెస్ భారత జాతీయ క్రికెట్ జట్టు మధ్య జరిగిన టూర్ మ్యాచ్‌లో ఆడాడు. మూడు మ్యాచ్‌ల సిరీస్ కోసం 15 మంది సభ్యుల జట్టుకు పిలవబడ్డాడు. 2016 జూలైలో ఆస్ట్రేలియాతో సిరీస్ కోసం శ్రీలంక టెస్టు జట్టులో అతను ఎంపికయ్యాడు.

2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కొలంబో జట్టులో ఎంపికయ్యాడు. తరువాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం కొలంబో జట్టులో కూడా ఎంపికయ్యాడు.

2018 ఆగస్టులో 2018 ఎస్ఎల్సీ టీ20 లీగ్‌లో కాండీ జట్టులో ఎంపికయ్యాడు. 2019 మార్చిలో 2019 సూపర్ ప్రావిన్షియల్ వన్ డే టోర్నమెంట్ కోసం దంబుల్లా జట్టులో ఎంపికయ్యాడు. 2021 ఆగస్టులో 2021 ఎస్ఎల్సీ ఇన్విటేషనల్ టీ20 లీగ్ టోర్నమెంట్ కోసం ఎస్ఎల్సీ గ్రీన్స్ జట్టులో ఎంపికయ్యాడు.

 అంతర్జాతీయ కెరీర్ 
ఫెర్నాండో ఆస్ట్రేలియాతో 2016 ఆగస్టు 4న ప్రధాన పేసర్‌గా జరిగిన రెండో టెస్టులో తన తొలి టెస్టు మ్యాచ్ ఆడాడు. తొలి ఓవర్‌లోనే జో బర్న్స్ వికెట్ తీశాడు. అయితే ఈ మ్యాచ్‌లో శ్రీలంక 229 పరుగుల తేడాతో గెలిచి, వార్న్-మురళీధరన్ ట్రోఫీని తొలిసారిగా కైవసం చేసుకుంది.

2017 ఆగస్టులో భారత్‌తో జరిగే సిరీస్ కోసం శ్రీలంక వన్డే ఇంటర్నేషనల్ జట్టులో ఎంపికయ్యాడు. 2017 ఆగస్టు 17న భారతదేశంపై శ్రీలంక తరపున తన వన్డే అరంగేట్రం చేసాడు. మూడో మ్యాచ్‌లో విరాట్ కోహ్లీని అవుట్ చేయడంతో అతను తన మొదటి వన్డే వికెట్ తీసుకున్నాడు. 2017 అక్టోబరులో పాకిస్థాన్‌తో జరిగే సిరీస్ కోసం శ్రీలంక ట్వంటీ 20 ఇంటర్నేషనల్ జట్టులో ఎంపికయ్యాడు. 2017 డిసెంబరు 20న భారత్‌పై శ్రీలంక తరపున తన టీ20 క్రికెట్ లోకి అరంగేట్రం చేశాడు. కేవలం రెండు ఓవర్లు మాత్రమే బౌలింగ్ చేసి వికెట్ తీయలేదు.

2018 మేలో 2018–19 సీజన్‌కు ముందు శ్రీలంక క్రికెట్ ద్వారా జాతీయ కాంట్రాక్ట్‌ను పొందిన 33 మంది క్రికెటర్లలో అతను ఒకడు.

 టెస్ట్ కెరీర్ 
2019 ఫిబ్రవరిలో ప్రధాన పేస్ బౌలర్లకు గాయాలు కారణంగా అతను ఆస్ట్రేలియాతో జరిగిన రెండవ టెస్ట్ కోసం జట్టులోకి వచ్చాడు.

2019 ఫిబ్రవరి 16న దక్షిణాఫ్రికాతో జరిగిన మ్యాచ్‌లో ఫెర్నాండో, కుసల్ పెరీరాతో కలిసి 78 పరుగుల భాగస్వామ్యాన్ని నెలకొల్పి ఒక వికెట్ తేడాతో మ్యాచ్‌ని గెలిపించాడు.  బౌలింగ్‌లో రెండు ఇన్నింగ్స్‌ల్లోనూ నాలుగు వికెట్లు తీశాడు.

2021 జనవరిలో దక్షిణాఫ్రికాతో జరిగిన రెండో టెస్ట్‌లో, ఫెర్నాండో టెస్ట్ క్రికెట్‌లో మొదటి ఐదు వికెట్లను తీశాడు.

 మూలాలు 

 బాహ్య లింకులు 
 

వర్గం:జీవిస్తున్న ప్రజలు
వర్గం:1991 జననాలు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక క్రికెట్ క్రీడాకారులు